
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 644 


28 Μαΐου 2001 


ΑΠΟΦΑΣΕΙ Σ 

Αριθ. 215/31 

Κανονισμός Διαχείρισης των Σύντομων Κωδικών του 
Εθνικού Σχεδίου Αριθμοδότησης για τις Υπηρεσίες Τη¬ 
λεφωνίας και Κινητών και Προσωπικών Επικοινωνιών. 

Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) 
Έχοντας υπόψη: 

α. Το Ν.2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» (ΦΕΚ 273/Α/2000), 
ιδίως τα άρθρα 2, 3, παράγρ.14, στοιχείο α', 7 και 12. 

β. Το Π.Δ. 165/1999 «Τροποποίηση του Ν.2246/1994, 
όπωςεκάστοτε ισχύει, σε συμμόρφωση: α) προς την Οδη¬ 
γία 97/33/ΕΚ του Ευρωπαϊκού Κοινοβουλίου και του Συμ¬ 
βουλίου για τη Διασύνδεση στο χώρο των Τηλεπικοινω¬ 
νιών, προκειμένου να διασφαλιστεί Καθολική Υπηρεσία 
και Διαλειτουργικότητα, με εφαρμογή των αρχών παρο¬ 
χής ανοικτού δικτύου (ΟΝΡ) και β) σε συμμόρφωση προς 
την Οδηγία 98/61/ΕΚ του Ευρωπαϊκού Κοινοβουλίου και 
του Συμβουλίου για την τροποποίηση της Οδηγίας 
97/33/ΕΚ, σε ό,τι αφορά την Φορητότητα των Αριθμών και 
την Προεπιλογή Φορέα» (ΦΕΚ 172/Α/1999). 

γ. Το Π.Δ. 181/1999 «Προσαρμογή στην Οδηγία 
98/1 Ο/ΕΚ του Ευρωπαϊκού Κοινοβουλίου και του Συμβου¬ 
λίου για την εφαρμογή της παροχής ανοικτού δικτύου 
(ΟΝΡ) στη Φωνητική Τηλεφωνία και για την Καθολική Υπη¬ 
ρεσία για τις Τηλεπικοινωνίες, σε Ανταγωνιστικό Περι¬ 
βάλλον» (ΦΕΚ 170/Α/1999). 

δ. Την Απόφαση της Εθνικής Επιτροπής Τηλεπικοινω¬ 
νιών και Ταχυδρομείων (ΕΕΤΤ) Α.Π. 206/2/29.1.2001 
«Εθνικό Σχέδιο Αριθμοδότησης για τις Υπηρεσίες Τηλε¬ 
φωνίας και Κινητών και Προσωπικών Επικοινωνιών» (ΦΕΚ 
127/Β/2001). 

ε. Την Απόφαση της Εθνικής Επιτροπής Τηλεπικοινωνιών 
και Ταχυδρομείων (ΕΕΤΤ) Α.Π. 207/6/2.2.2001 «Κανονι¬ 
σμός Διαχείρισης και Εκχώρησης Αριθμών του Εθνικού 
Σχεδίου Αριθμοδότησης για τις Υπηρεσίες Τηλεφωνίας και 
Κινητών και Προσωπικών Επικοινωνιών» (ΦΕΚ 159/Β/2001). 

στ. Το γεγονός ότι από τις διατάξεις αυτής της Απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζει: 


Άρθρο 1 

Σκοπός-Πεδίο Εφαρμογής 

1. Σκοπός της παρούσας Απόφασης είναι η θέσπιση κα¬ 
νόνων σχετικών με τη δομή των αριθμών της σειράς 1 (σύ¬ 
ντομοι κωδικοί και κωδικοί επιλογής φορέα) του Εθνικού 
Σχεδίου Αριθμοδότησης (ΕΣΑ) για τις υπηρεσίες τηλεφω¬ 
νίας και κινητών και προσωπικών επικοινωνιών καθώς και 
το πλαίσιο διαχείρισής τους, το οποίο πρέπει να διασφα¬ 
λίζει διαφανή και αμερόληπτη πρόσβαση σε αυτούς. 

2. Ειδικότερα, για θέματα που αφορούν την εκχώρηση 
και διαχείριση των κωδικών επιλογής φορέα και δεν ρυθ¬ 
μίζονται από ειδικές διατάξεις της παρούσας Απόφασης 
εφαρμόζονται οι διατάξεις της Απόφασης της ΕΕΤΤ, Α.Π. 
207/6/2.2.2001 «Κανονισμός Διαχείρισης και Εκχώρησης 
Αριθμών του Εθνικού Σχεδίου Αριθμοδότησης για τις 
Υπηρεσίες Τηλεφωνίας και Κινητών και Προσωπικών Επι¬ 
κοινωνιών", εφόσον συμβιβάζονται με τη φύση των κωδι¬ 
κών επιλογής φορέα. 

3. Η παρούσα Απόφαση δεν αφορά, μεταξύ άλλων, τη 
ρύθμιση θεμάτων σχετικών με τη δομή και διαχείριση των 
αριθμών που αφορούντις υπηρεσίες που παρέχονται από 
συστήματα σύντομων μηνυμάτων (3Μ8-5 ΙίογΙ Μοεεαρθε 
δγείεπιε). 

Άρθρο 2 
Ορισμοί 

1. «Σύντομοι κωδικοί»: 3ψήφιοι, 4ψήφιοι ή δψήφιοι αριθ¬ 
μοί που παρέχουν πρόσβαση σε ειδικές υπηρεσίες, όπως 
είναι, ενδεικτικά, οι υπηρεσίες έκτακτης ανάγκης και οι 
υπηρεσίες δικτύου από παρόχους τηλεπικοινωνιακών δι¬ 
κτύων ή/και υπηρεσιών. 

«Σύντομοι κωδικοί δικτύου»: σύντομοι κωδικοί χρησιμο¬ 
ποιούμενοι αποκλειστικά για την παροχή υπηρεσιών που 
έχουν σχέση με το δίκτυο από το οποίο παρέχονται με κύ¬ 
ριο σκοπό την εξυπηρέτηση και πληροφόρηση των συν- 
δρομητώντου εν λόγω δικτύου, όπως η αναφορά βλαβών, 
η παροχή πληροφοριών για τις συνδρομές στο δίκτυο και 
η παροχή πληροφοριών για δρομολόγια μέσων μαζικής 
μεταφοράς. 

2. Επιπλέον ισχύουν οι ορισμοί του άρθρου 2 του 
Ν.2867/2000, του άρθρου 2 της Απόφασης της ΕΕΤΤ 
206/2/29.1.2001 «Εθνικό Σχέδιο Αριθμοδότησης για τις 
Υπηρεσίες Τηλεφωνίας και Κινητών και Προσωπικών Επι- 

κοινωνιών» και του άρθρου 2 της Απόφασης της ΕΕΤΤ 
207/6/2.2.2001 «Κανονισμός Διαχείρισης και Εκχώρησης 
Αριθμών του Εθνικού Σχεδίου Αριθμοδότησης για τις 
Υπηρεσίες Τηλεφωνίας και Κινητών και Προσωπικών Επι¬ 
κοινωνιών». 

Άρθρο 3 

Δομή αριθμοδοτικού φάσματος σύντομων κωδικών 

1. Οι αριθμοί έκτακτης ανάγκης, όπως καθορίζονται στο 
άρθρο 4 της Απόφασης της ΕΕΤΤ Α.Π. 206/2/29.1.2001 
«Εθνικό Σχέδιο Αριθμοδότησης για τις Υπηρεσίες Τηλε¬ 
φωνίας και Κινητών και Προσωπικών Επικοινωνιών», είναι 
οι 100, 108,112, 166 και 199. 

2. Οι αριθμοί των σειρών 10 και 11 χρησιμοποιούνται: 

α. ως 3ψήφιοι ή/και 4ψήφιοι ή/και δψήφιοι σύντομοι κω¬ 
δικοί (όχι σύντομοι κωδικοί δικτύου) για την παροχή υπη¬ 
ρεσιών που συμπεριλαμβάνονται στην υποχρέωση της 
καθολικής υπηρεσίας ή υπηρεσιών ιδιαίτερης σπουδαιό- 
τητας για το κοινωνικό σύνολο, οι οποίες παρέχονται από 
τους ίδιους τους παρόχους ή κρατικούς φορείς ή φορείς 
στους οποίους έχει ανατεθεί από το κράτος η παροχή αυ¬ 
τών των υπηρεσιών ή μη κερδοσκοπικούς κοινωφελείς 
οργανισμούς και 

β. ως 4ψήφιοι ή/και δψήφιοι σύντομοι κωδικοί (όχι σύ¬ 
ντομοι κωδικοί δικτύου) για την παροχή υπηρεσιών άμε¬ 
σης βοήθειας που αφορούν την υγεία ή άμεσης οδικής 
βοήθειας ή για την παροχή υπηρεσιών από οργανισμούς 
κοινής ωφέλειας με σκοπό την αντιμετώπιση άμεσων ανα¬ 
γκών, όπως η εξυπηρέτηση βλαβών. 

3. Η σειρά 118 παραμένει δεσμευμένη για την παροχή 
υπηρεσιών πληροφοριών καταλόγου. 

4. Οιαριθμοίτων σειρών 12 και 13 χρησιμοποιούνται ως 
3ψήφιοι ή/και 4ψήφιοι ή/και δψήφιοι σύντομοι κωδικοί δι¬ 
κτύου για την παροχή υπηρεσιών αποκλειστικά σε σχέση 
με το δίκτυο, όπως η εξυπηρέτηση πελατών και η αναφο¬ 
ρά βλαβών, με την επιφύλαξη της παραγρ. δ του παρό¬ 
ντος άρθρου. 

δ. Οιαριθμοίτων σειρών 140-144 χρησιμοποιούνται ως 
4ψήφιοι ή/και δψήφιοι σύντομοι κωδικοί δικτύου για την 
παροχή πληροφοριών κοινωφελούς χαρακτήρα με ανα¬ 
μενόμενη μεγάλη συχνότητα κλήσεων, όπως η παροχή 
πληροφοριών για δρομολόγια μέσων μαζικής μεταφοράς 
ή η ανακοίνωση δελτίων καιρού, υπό τους περιορισμούς 
και προϋποθέσεις που αναφέρονται στην παράγρ. 4 του 
άρθρου 4 και με την επιφύλαξη των περιορισμών που τί¬ 
θενται στο άρθρο 4 της Απόφασης της ΕΕΤΤ Α.Π. 
206/2/29.1.2001 «Εθνικό Σχέδιο Αριθμοδότησης για τις 
Υπηρεσίες Τηλεφωνίας και Κινητών και Προσωπικών Επι¬ 
κοινωνιών» και της παραγρ. 4 του παρόντος άρθρου. 

6. Οιαριθμοίτων σειρών 146-149 παραμένουν δεσμευ¬ 
μένοι από την ΕΕΤΤ για την κάλυψη μελλοντικών ανα¬ 
γκών. 

7. Οι αριθμοί της σειράς 1 δ χρησιμοποιούνται ως 4ψή- 
φιοι ή/και δψήφιοι σύντομοι κωδικοί (όχι σύντομοι κωδικοί 
δικτύου) για την παροχή υπηρεσιών δημοσίου συμφέρο¬ 
ντος ή υπηρεσιών προς το κοινωνικό σύνολο από Υπουρ¬ 
γεία ή Οργανισμούς Τοπικής Αυτοδιοίκησης με αναμενό¬ 
μενη μεγάλη συχνότητα κλήσης. 

8. Οι αριθμοίτων σειρών 16 και 17 χρησιμοποιούνται για 


την παροχή 4ψηφίων ή/και δψηφίων κωδικών επιλογής 
φορέα, όπως εκάστοτε θα καθορίζεται με σχετικές Απο¬ 
φάσεις της ΕΕΤΤ. 

9. Οι σειρές αριθμών 18 και 19 παραμένουν δεσμευμέ¬ 
νες για να καλύψουν μελλοντικές εθνικές ανάγκες ή ανά¬ 
γκες διεθνούς εναρμόνισης. Εξαίρεση αποτελούν οι αριθ¬ 
μοί της σειράς 188 που χρησιμοποιούνται ως 4ψήφιοι 
ή/και δψήφιοι σύντομοι κωδικοί (όχι σύντομοι κωδικοί δι¬ 
κτύου) για την παροχή υπηρεσιών σε άτομα που χρειάζο¬ 
νται βοήθεια ή άτομα με ειδικές ανάγκες οι οποίες παρέ¬ 
χονται από τους ίδιους τους παρόχους ή κρατικούς φο¬ 
ρείς ή φορείς στους οποίους έχει ανατεθεί από το κράτος 
η παροχή αυτών των υπηρεσιών ή μη κερδοσκοπικούς 
κοινωφελείς οργανισμούς. 

10. Οι διατάξεις που αφορούν τις σειρές αριθμών των 
παραγράφων 2, 4, δ, 6, 7, 8 και 9 του παρόντος άρθρου 
δεν εφαρμόζονται στους σύντομους κωδικούς που εμπί¬ 
πτουν στιςδιατάξειςτηςπαραγρ. 1 του παρόντος άρθρου 
καθώς και σε αυτούς που δε μεταφέρονται σε άλλη σειρά 
σύμφωνα με τις μεταβατικές διατάξεις της παραγρ. 1 του 
άρθρου 13. 

Άρθρο 4 

Εκχώρηση σύντομων κωδικών 

1. Οι σύντομοι κωδικοί εκχωρούνται πρωτογενώς ανά 
κωδικό στους παρόχους τηλεπικοινωνιακών δικτύων 
ή/και υπηρεσιών σύμφωνα μετις διατάξεις της παρούσας 
Απόφασης. 

Απαγορεύεται η δευτερογενής εκχώρηση σύντομων 
κωδικών, εκτός από τις περιπτώσεις που προβλέπουν οι 
παράγρ. 2, 7 και 9 του άρθρου 3 της παρούσας Απόφα¬ 
σης, μετά από σχετική προηγούμενη έγκριση της ΕΕΤΤ, 
όπως ορίζεται στα άρθρα δ και 6 της παρούσας Απόφα¬ 
σης και εφόσον η χρήση του συγκεκριμένου σύντομου 
κωδικού και ο φορέας προς τον οποίο γίνεται η δευτερο¬ 
γενής εκχώρηση έχει δηλωθεί στην ΕΕΤΤ στην αίτηση της 
πρωτογενούς εκχώρησης. 

Απαγορεύεται η απευθείας μεταφορά πρωτογενώς εκ- 
χωρηθέντων κωδικών μεταξύ παροχών. 

Απαγορεύεται η δέσμευση των σύντομων κωδικών. 

Οι πάροχοι τηλεπικοινωνιακών δικτύων ή/και υπηρε¬ 
σιών στους οποίους πρωτογενώς εκχωρούνται σύντομοι 
κωδικοί είναι υποχρεωμένοι να καταβάλλουν τέλη εκχώ¬ 
ρησης και ετησίως τέλη χρήσης τους, το ύψος των οποί¬ 
ων είναι ανάλογο του κόστους διαχείρισης και της σπα- 
νιότητας των χορηγούμενων πόρων. 

Σε κάθε περίπτωση, το χρονικό διάστημα μεταξύ της 
Απόφασης για πρωτογενή εκχώρηση των σύντομων κω¬ 
δικών μέχρι την ενεργοποίησή τους δεν ξεπερνά τα δύο 
(2) έτη. Η ΕΕΤΤ ενημερώνεται για την ενεργοποίηση 
εντός δύο (2) εβδομάδων από την έναρξή της. 

2. Δικαίωμα υποβολής αίτησης για πρωτογενή εκχώρη¬ 
ση σύντομων κωδικών έχουν οι κάτοχοι Ειδικής Άδειας 
για την παροχή τηλεπικοινωνιακού δικτύου ή/και υπηρε¬ 
σιών που απαιτούν τη χρήση αριθμοδοτικών πόρων. 

3. Η αξιολόγηση των αιτήσεων για εκχώρηση σύντομων 
κωδικών γίνεται λαμβάνοντας υπόψη τα στοιχεία που 
αναφέρονται στο άρθρο 3, παράγρ. 3 της Απόφασης της 
ΕΕΤΤ Α.Π. 207/6/2.2.2001 «Κανονισμός Διαχείρισης και 
Εκχώρησης Αριθμών του Εθνικού Σχεδίου Αριθμοδότη- 
σης για τις Υπηρεσίες Τηλεφωνίας και Κινητών και Προ- 

σωπικών Επικοινωνιών» για την εκχώρηση αριθμών από 
το ΕΣΑ με κριτήριο τη σπουδαιότητα, τη σπανιότητα και 
την ορθολογική χρήση των σύντομων κωδικών. 

Επιπλέον λαμβάνονται υπόψη και τα ακόλουθα: 
α. Οι απαιτήσεις του δημοσίου συμφέροντος στον κοι¬ 
νωνικό, οικονομικό ή /και άλλο τομέα. 

β. Ο προσδοκώμενος αριθμός κλήσεων της υπηρεσίας 
που θαπροσφέρεται μέσω του αιτούμενου σύντομου κω¬ 
δικού. 

γ. Η δυνατότητα εναλλακτικής λύσης αριθμοδότησης. 
δ. Η ανάγκη εναρμόνισης με Ευρωπαϊκές ή διεθνείς δια¬ 
τάξεις ή συστάσεις σε θέματα αριθμοδότησης. 

ε. Η μη νόθευση του ανταγωνισμού και η αποφυγή άνι- 
σης μεταχείρισης των ενδιαφερομένων από την εκχώρη¬ 
ση του σύντομου κωδικού. 

στ. Η δυνατότητα κλήσης του κωδικού σε εθνική κλίμα¬ 
κα, και τέλος, 

ζ. Η χρονική διαθεσιμότητα της υπηρεσίας για την 
οποία υποβάλλεται η αίτηση. 

4. Επιπλέον, για την εκχώρηση σύντομων κωδικών των 
σειρών 140-144 λαμβάνονται υπόψη, ιδίως, τα εξής: 

α. Η παροχή της υπηρεσίας γίνεται αποκλειστικά από 
τον πάροχο και όχι από τρίτους. 

β. Εξασφαλίζεται η επαρκής πληροφόρηση των χρη¬ 
στών σχετικά με το ύψος χρέωσης των παρεχόμενων υπη¬ 
ρεσιών. 

γ. Η παροχή πληροφοριών δεν δημιουργεί αθέμιτο 
ανταγωνισμό με αντίστοιχες υπηρεσίες οι οποίες παρέ¬ 
χονται σε άλλες αριθμοδοτικές περιοχές, όπως οι σειρές 
90 ή 800. 

δ. Οι υπηρεσίες που παρέχονται αναμένεται να δέχο¬ 
νται μεγάλη συχνότητα κλήσεων, 
ε. Οι υπηρεσίες παρουσιάζουν κοινωφελή χαρακτήρα, 
στ. Η χρήση τους δεν αντιβαίνει στη δημόσια τάξη. 

5. Οι αιτήσεις για εκχώρηση σύντομων κωδικών που 
υποβάλλονται σύμφωνα με το άρθρο 5 και πληρούν τις 
διατάξεις του παρόντος άρθρου εξετάζονται με βάση την 
αρχή της χρονικής προτεραιότητας. Σε περίπτωση υπο¬ 
βολής αιτήσεων που είναι μεν πλήρεις αλλά υποβλήθηκαν 
την ίδια ημέρα και αιτούνταιτους ίδιους σύντομους κωδι¬ 
κούς, η ΕΕΤΤ, εφόσον δεν είναι δυνατή η λήψη Απόφασης 
με βάση τα στοιχεία κάθε φακέλου, προχωρεί στη διενέρ¬ 
γεια κλήρωσης. 

Η εκχώρηση των σύντομων κωδικών γίνεται για χρονικό 
διάστημα που δεν υπερβαίνει το χρόνο διάρκειας της Ει¬ 
δικής Άδειας στο πλαίσιο της οποίας πραγματοποιείται. 

Οι αιτούντες έχουν το δικαίωμα να εκφράζουν τις προ¬ 
τιμήσεις τους για συγκεκριμένους σύντομους κωδικούς. 
Οι προτιμήσεις αυτές δεν είναι δεσμευτικές για την ΕΕΤΤ. 

6. Ο ίδιος σύντομος κωδικός δεν μπορεί να χρησιμοποι¬ 
ηθεί για την πρόσβαση σε δύο (2) διαφορετικές υπηρε¬ 
σίες που παρέχονται από διαφορετικούς παρόχους, ακό¬ 
μη και αν αυτές οι υπηρεσίες παρέχονται από διαφορετι¬ 
κά δημόσια δίκτυα ή σε διαφορετικές γεωγραφικές 
περιοχές. Επίσης, η ίδια υπηρεσία δεν μπορεί να παρέχε¬ 
ται μέσω δύο διαφορετικών σύντομων κωδικών από το 
ίδιο ή άλλο δίκτυο. Εξαίρεση αποτελούν οι σύντομοι κω¬ 
δικοί δικτύου. 

Εάν κάποιος πάροχος επιθυμεί και ο ίδιος με δικά του 
μέσα να προσφέρει υπηρεσία που παρέχεται ήδη από κά¬ 
ποιον άλλο πάροχο σε κάποιο σύντομο κωδικό, τότε αι- 


τείται υποχρεωτικάτηνεκχώρησητου ίδιου σύντομου κω¬ 
δικού για την παροχή της υπηρεσίας μέσω του δικού του 
δικτύου. 

Άρθρο 5 

Περιεχόμενο, διαδικασία κατάθεσης και εξέταση 
αιτήσεων για εκχώρηση σύντομων κωδικών 

1. Η αίτηση για εκχώρηση σύντομων κωδικών περιλαμ¬ 
βάνει τα στοιχεία που πρέπει να περιέχονται στις αιτήσεις 
εκχώρησης αριθμών από το ΕΣΑ όπως ορίζεται στο άρ¬ 
θρο 5 της Απόφασης της ΕΕΤΤ Α.Π. 207/6/2.2.2001 «Κα¬ 
νονισμός Διαχείρισης και Εκχώρησης Αριθμών του Εθνι¬ 
κού Σχεδίου Αριθμοδότησης για τις Υπηρεσίες Τηλεφω¬ 
νίας και Κινητών και Προσωπικών Επικοινωνιών". 

Επιπλέον, η αίτηση πρέπει να περιέχει πληροφορίες 
σχετικές με: 

α. Την υπηρεσία η οποία θα παρέχεται με τον αιτούμενο 
κωδικό. 

β. Την αιτιολόγηση επιλογής της προτεινόμενης σειράς 
σύντομων κωδικών για την παροχή της υπηρεσίας αυτής. 

γ. Την αιτιολόγηση χρήσης σύντομου κωδικού για την 
υπηρεσία αυτή. 

δ. Τη δυνατότητα κλήσης σε εθνική κλίμακα του αιτού- 
μενου κωδικού. 

ε. Το χρονοδιάγραμμα ενεργοποίησης της υπηρεσίας 
αυτής. 

στ. για πόσο χρόνο η αιτούμενη υπηρεσία είναι διαθέσι¬ 
μη στο κοινό εντός ενός ενδεικτικού χρονικού διαστήμα¬ 
τος. 

ζ. Τον τρόπο κλήσης σε περίπτωση που είναι δυνατή η 
πρόσβαση στην υπηρεσία από άλλο δίκτυο ή γεωγραφική 
περιοχή. 

2. Σε περίπτωση που ο σύντομος κωδικός πρόκειται να 
χρησιμοποιηθεί από Υπουργείο ή Οργανισμό Τοπικής Αυ¬ 
τοδιοίκησης ή μη κερδοσκοπικό οργανισμό ή φορέα πα¬ 
ροχής υπηρεσιών υγείας άμεσης βοήθειας ή οδικής βοή¬ 
θειας ή οργανισμό παροχής υπηρεσιών κοινής ωφέλειας, 
η αίτηση του παρόχου γιατηνεκχώρησήτου συνοδεύεται 
υποχρεωτικά από έγγραφη δήλωση του ενδιαφερομένου 
φορέα στην οποία αναλύεται η παρεχόμενη υπηρεσία και 
αιτιολογείται η σπουδαιότητά της για το κοινωνικό σύνο¬ 
λο και η αναγκαιότητα εισαγωγής της σε σχέση και με τις 
υπηρεσίες που πιθανόν να παρέχονται ήδη σε κάποιο σύ¬ 
ντομο κωδικό από τον ενδιαφερόμενο φορέα. 

Ειδικότερα, οι φορείς υγείας ή οδικής βοήθειας ή οι ορ¬ 
γανισμοί κοινής ωφέλειας πρέπει να δηλώνουν ότι ο κω¬ 
δικός τον οποίο αιτούνται θα χρησιμοποιείται αποκλειστι¬ 
κά για την εξυπηρέτηση περιστατικών άμεσης βοήθειας. 

3. Σχετικά με τη διαδικασία κατάθεσης και εξέτασης των 
αιτήσεων ισχύουν τα αντίστοιχα των όσων αναφέρονται 
στο άρθρο 6 της Απόφασης της ΕΕΤΤ Α.Π. 207/6/2.2.2001 
«Κανονισμός Διαχείρισης και Εκχώρησης Αριθμών του 
Εθνικού Σχεδίου Αριθμοδότησης για τις Υπηρεσίες Τηλε¬ 
φωνίας και Κινητών και Προσωπικών Επικοινωνιών». 

Άρθρο 6 

Απόφαση για εκχώρηση σύντομων κωδικών 

1. Η ΕΕΤΤ, αφού εξετάσει τις υποβληθείσες αιτήσεις για 
εκχώρηση σύντομων κωδικών σύμφωνα με την παράγρα¬ 
φο 3 του άρθρου 4 της παρούσας Απόφασης, δύναται να 
αποφασίσει: 

α. Την εκχώρηση του αιτούμενου σύντομου κωδικού ή 
β. Την εκχώρηση σύντομου κωδικού διαφορετικού από 
τον προτεινόμενο για την υπηρεσία για την οποία υπο¬ 
βάλλεται η αίτηση ή 
γ. Την απόρριψη της αίτησης. 

Με την Απόφαση της εκχώρησης καθορίζονται οι όροι 
που διέπουντην εκχώρηση. 

2. Η ΕΕΤΤ, με ειδικά αιτιολογημένη Απόφασή της, δύνα- 
ταινααπορρίψει αίτηση για εκχώρηση σύντομου κωδικού 
διότι, ιδίως: 

α. ο αιτούμενος σύντομος κωδικός δεν είναι διαθέσιμος 
για εκχώρηση, 

β. η ημερομηνία ενεργοποίησης είναι εκτός των χρονι¬ 
κών ορίων που θέτει η παρούσα Απόφαση, 
γ. ο αιτούμενος σύντομος κωδικός δεν δύναται να χρη¬ 
σιμοποιηθεί για την παροχή της σχεδιαζόμενης υπηρε¬ 
σίας, 

δ. προηγούμενη εκχώρηση έχει χρησιμοποιηθεί για 
υπηρεσία ή σκοπό διαφορετικό από εκείνο που καθορίζε¬ 
ται ή επιτρέπεται στους όρους εκχώρησης, 
ε. λόγοι δημοσίου συμφέροντος δεν επιτρέπουν την εκ¬ 
χώρηση. 

3. Σε περίπτωση απόρριψης αίτησης εκχώρησης, η 
ΕΕΤΤ αναγράφει στην Απόφασή της ότι ο δικαιούχος δύ- 
ναται εντός ενός (1) μηνάς από της κοινοποιήσεως της 
σχετικής Απόφασης να ασκήσει προσφυγή ενώπιον της 
για νέα κατ’ ουσίαν εξέταση της υποθέσεως. 

Άρθρο 7 

Μεταβολές της απόφασης 
εκχώρησης σύντομων κωδικών 

1. Η Απόφαση της ΕΕΤΤ για εκχώρηση σύντομων κωδι¬ 
κών είναι δυνατόν: 

α. να τροποποιηθεί ή να καταργηθεί εν όλω ή εν μέρει 
για το μέλλον μετά από αίτηση του παρόχου στον οποίο 
έχει γίνει η εκχώρηση. Σε περίπτωση που η αίτηση κατάρ¬ 
γησης γίνει δεκτή ο σύντομος κωδικός καθίσταται ελεύ¬ 
θερος και εφόσον η αντίστοιχη υπηρεσία δεν παρέχεται 
από άλλον πάροχο, μετά την πάροδο περιόδου που κα¬ 
θορίζεται στην παράγρ. 5 του παρόντος άρθρου μπορεί 
να εκχωρηθεί εκ νέου για άλλη υπηρεσία, 
β. να τροποποιηθεί, να καταργηθεί ή να ανακληθεί λόγω 
μη ενεργοποίησης των κωδικών εντός των προβλεπομέ- 
νων χρονικών ορίων ή λόγω παραβίασης βασικών όρων 
της εκχώρησης. Εάν η χρήση των κωδικών δεν είναι σύμ¬ 
φωνη με τους όρους εκχώρησής τους ή εάν ο σύντομος 
κωδικός/κωδικοί παραμένουν αχρησιμοποίητοι ή εάν δεν 
έχουν πληρωθεί τα τέλη εκχώρησης και χρήσης των κω¬ 
δικών, η ΕΕΤΤ δύναται να ανακαλεί την εκχώρηση σύμ¬ 
φωνα με τη διαδικασία της παραγρ. 4 του παρόντος άρ¬ 
θρου. 

Η ΕΕΤΤ δύναται να αντικαταστήσει καταργηθέντες κω¬ 
δικούς με νέους, όπου αυτό είναι δυνατό. 

2. Οι λόγοι για τους οποίους η ΕΕΤΤ δύναται να ανακα¬ 
λέσει, να καταργήσει ή νατροποποιήσειτην Απόφασή της 
για εκχώρηση σύντομων κωδικών είναι, ιδίως, οι ακόλου¬ 
θοι: 

α. αδυναμία του κατόχου εκχώρησης να τηρήσει έναν ή 
περισσότερους από τους όρους που αναφέρονται στην 
παρούσα Απόφαση ή στην Ειδική Άδειά του ή στη σχετική 


Απόφαση της ΕΕΤΤ για εκχώρηση των σύντομων κωδι¬ 
κών, 

β. ανάγκη για αύξηση χωρητικότητας, 

γ. λόγοι δημοσίου συμφέροντος, 

δ. αλλαγή του Εθνικού Σχεδίου Αριθμοδότησης, 

ε. προστασία του ελεύθερου ανταγωνισμού, 

στ. συμμόρφωση σε διατάξεις του διεθνούς δικαίου. 

3. Προκειμένου η ΕΕΤΤ να αποφασίσει την ανάκληση, 
κατάργηση, τροποποίηση ή αντικατάσταση σύντομων 
κωδικών λαμβάνει υπόψη, ιδίως: 

α. Το συνολικό κόστος και τις συνέπειες γενικότερα της 
τροποποίησης, ανάκλησης ή κατάργησης, το χρονοδιά¬ 
γραμμα και το αποτέλεσμα της αντικαταστάσεως των σύ¬ 
ντομων κωδικών, 

β. Τις απόψεις των ενδιαφερομένων μερών, τα οποία 
πρέπει προηγουμένως να ενημερώνονται για τη σχεδια¬ 
ζόμενη τροποποίηση, αντικατάσταση, κατάργηση ή ανά¬ 
κληση και τους λόγους που οδήγησαν σε αυτή και, 
γ. Την ελάχιστη δυνατή ενόχληση των χρηστών. 

Σε περίπτωση αλλαγών σύντομων κωδικών υπάρχει 
τουλάχιστον ηχογραφημένο ενημερωτικό μήνυμα για τις 
αλλαγές για εύλογο χρονικό διάστημα έως έξι (6) μήνες. 

4. Με την εξαίρεση των περιπτώσεων όπου η κατάργη¬ 
ση επέρχεται αυτοδικαίως, η διαδικασία κατάργησης, 
ανάκλησης ή τροποποίησης που εφαρμόζεται από την 
ΕΕΤΤ είναι η ακόλουθη: 

α. η ΕΕΤΤ κοινοποιεί στον πάροχο ειδικά αιτιολογημένη 
Απόφαση στην οποία περιέχονται οι λόγοι της κατάργη¬ 
σης, ανάκλησης ή τροποποίησης της απόφασης για εκ¬ 
χώρηση, 

β. ο δικαιούχος της εκχώρησης δικαιούται εντός ενός 
(1) μηνάς από την ημέρα της κοινοποιήσεως να υποβάλ¬ 
λει προσφυγή στην ΕΕΤΤ εναντίον της Απόφασής της για 
νέα κατ'ουσίαν εξέταση της υποθέσεως, 
γ. μετά τη λήξη της παραπάνω προθεσμίας εάν δεν υπο¬ 
βληθεί προσφυγή ή, αφού εξετάσει την υποβληθείσα 
προσφυγή και την απορρίψει, η ΕΕΤΤ καταργεί, ανακαλεί 
ή τροποποιεί την εκχώρηση των σύντομων κωδικών. 

5. Σε περίπτωση ανακλήσεως, καταργήσεως ή τροπο- 
ποιήσεως Απόφασης για εκχώρηση σύντομου κωδικού 
και εφόσον δεν υπάρχει άλλος πάροχος στον οποίο έχει 
εκχωρηθεί ο ίδιος κωδικός, τότε ο κωδικός αυτός (εάν δεν 
είναι σύντομος κωδικός δικτύου) δεν εκχωρείται σε νέο 
πάροχο για άλλη υπηρεσία πριν την πάροδο τουλάχιστον 
έξι (6) μηνών από της ημερομηνίας εκδόσεως της σχετι¬ 
κής Απόφασης της ΕΕΤΤ. 

Άρθρο 8 

Αρχές χρήσης σύντομων κωδικών 
Τμήμα Α: Σύντομοι κωδικοί 

1. Οι αρχές που αναφέρονται στο άρθρο 11, τμήμα Α 
(εκτός των στοιχείων 4, 5, 12, 16, 17) της Απόφασης της 
ΕΕΤΤ Α.Π. 207/6/2.2.2001 «Κανονισμός Διαχείρισης και 
Εκχώρησης Αριθμών του Εθνικού Σχεδίου Αριθμοδότη- 
σης για τις Υπηρεσίες Τηλεφωνίας και Κινητών και Προ¬ 
σωπικών Επικοινωνιών» ισχύουν και για τους σύντομους 
κωδικούς. Ειδικοί όροι μπορούν να τεθούν από την ΕΕΤΤ 
κατά το χρόνο της εκχώρησης, εφόσον αυτό δικαιολογεί¬ 
ται επαρκώς και αντικειμενικά. 

2. Κανένας σύντομος κωδικός δεν ενεργοποιείται χωρίς 
προηγούμενη εκχώρησή του από την ΕΕΤΤ. 

Απαγορεύεται η δευτερογενής εκχώρηση σύντομου 
κωδικού σε άλλον πέραν του αναφερομένου στην Από¬ 
φαση της ΕΕΤΤ για πρωτογενή εκχώρηση. 

3. Η χρέωση για κλήσεις από σταθερό δίκτυο προς υπη¬ 
ρεσίες που αντιστοιχούν στις σειρές 10 και 11 δεν επιτρέ¬ 
πεται να υπερβαίνει τη χρέωση για τοπική κλήση προς το 
ίδιο δίκτυο. Η χρέωση για κλήσεις από κινητό δίκτυο προς 
υπηρεσίες που αντιστοιχούν στις σειρές 10 και 11 δεν επι¬ 
τρέπεται να υπερβαίνει τη χρέωση που ισχύει για κλήσεις 
προς άλλους αριθμούς κινητής τηλεφωνίας ή γεωγραφι¬ 
κούς αριθμούς σταθερού δικτύου. 

4. Οι πάροχοι είναι υποχρεωμένοι να ενημερώνουν 
επαρκώς τους χρήστες σχετικά με το ύψος της χρέωσης. 

5. Η πρόσβαση των συνδρομητών ενός δικτύου σε υπη¬ 
ρεσίες που παρέχονται μέσω σύντομων κωδικών από κά¬ 
ποιο άλλο δίκτυο ή σε υπηρεσίες που παρέχονται από το 
ίδιο δίκτυο αλλά σε άλλη γεωγραφική περιοχή, πρέπει να 
γίνεται με τρόπο που δεν αντιβαίνει στις διατάξεις του 
ΕΣΑ. Ο τρόπος καθορίζεται στην Απόφαση της ΕΕΤΤ για 
την εκχώρηση των σύντομων κωδικών. 

6. Οι σύντομοι κωδικοί χρησιμοποιούνται μόνο για πρό¬ 
σβαση σε υπηρεσίες για τις οποίες αυτοί εκχωρούνται 
από την ΕΕΤΤ. 

Τμήμα Β: Σύντομοι κωδικοί δικτύου 

Για τους σύντομους κωδικούς δικτύου ισχύουν επιπλέ¬ 
ον οι ακόλουθες αρχές: 

1. Η χρήση των σύντομων κωδικών δικτύου, πρέπει να 
είναι σε συμφωνία με τις Αποφάσεις της ΕΕΤΤ Α.Π. 
206/2/29.1.2001 «Εθνικό Σχέδιο Αριθμοδότησης για τις 
Υπηρεσίες Τηλεφωνίας και Κινητών και Προσωπικών Επι¬ 
κοινωνιών» και Α.Π. 207/6/2-2-2001 «Κανονισμός Διαχεί¬ 
ρισης και Εκχώρησης Αριθμώντου Εθνικού Σχεδίου Αριθ- 
μοδότησης για τις Υπηρεσίες Τηλεφωνίας και Κινητών και 
Προσωπικών Επικοινωνιών», συμπεριλαμβανομένων και 
των διατάξεων για την αλλαγή ή ανάκληση αριθμών. 

2. Οι εκχωρηθέντες σύντομοι κωδικοί δικτύου μπορούν 
να χρησιμοποιούνται από τους παρόχους στους οποίους 
εκχωρήθηκαν αποκλειστικά και μόνο για την παροχή υπη¬ 
ρεσιών εξυπηρέτησης πελατών σχετικά με το δίκτυό 
τους, όπως η αναφορά βλαβών και για την παροχή πλη¬ 
ροφοριών κοινωφελούς χαρακτήρα. 

3. Επειδή ο αριθμός των σύντομων κωδικών δικτύου εί¬ 
ναι περιορισμένος, οι πάροχοι δικτύου πρέπει να δίνουν 
προτεραιότητα στην παροχή υπηρεσιών με πιθανολογού¬ 
μενη μεγάλη συχνότητα κλήσεων. 

4. Οι κωδικοί των σειρών 140-144 χρησιμοποιούνται 
αποκλειστικά για την παροχή πληροφοριών κοινωφελούς 
χαρακτήρα και όχι για τη διενέργεια εμπορικών πράξεων, 
όπως αγορά ή/και πώληση αγαθών ή υπηρεσιών. 

Τμήμα Γ: Κωδικοί Επιλογής Φορέα 

Η κλήση κωδικών επιλογής φορέα είναι ατελής για τον 
καλούντο. 

Άρθρο 9 

Τέλη εκχώρησης και χρήσης αριθμών 

1. Οι πάροχοι τηλεπικοινωνιακού δικτύου ή/και υπηρε¬ 
σιών στους οποίους εκχωρούνται πρωτογενώς σύντομοι 
κωδικοί καταβάλλουν εφάπαξ τέλη εκχώρησης και ετη- 
σίωςτέλη χρήσης. 


2. Τα τέλη καταβάλλονται σε τραπεζικό λογαριασμό 
που διατηρεί η ΕΕΤΤ. 

3. Τα τέλη εκχώρησης και τα τέλη χρήσης για το πρώτο 
(1) έτος καταβάλλονται εντός (15) δεκαπέντε ημερών από 
την ημερομηνία έκδοσης της Απόφασης για την εκχώρη¬ 
ση. Εάν η ημερομηνία εκχώρησης είναι μεταγενέστερη 
της 30ής Ιουνίου τα τέλη χρήσης για το πρώτο (1) έτος 
ανέρχονται στο 50% των ετησίων τελών χρήσης. 

Τα ετήσια τέλη χρήσης για κάθε επόμενο έτος κατα¬ 
βάλλονται μέχρι τις 31 Ιανουάριου του έτους αυτού. 

4. Τα τέλη εκχώρησης και χρήσης των σύντομων κωδι¬ 
κών, εκτός των κωδικών επιλογής φορέα τα οποία ορίζο¬ 
νται με την Απόφαση της ΕΕΤΤ Α.Π. 207/6/2-2-2001 «Κα¬ 
νονισμός Διαχείρισης και Εκχώρησης Αριθμώντου Εθνι¬ 
κού Σχεδίου Αριθμοδότησης για τις Υπηρεσίες 
Τηλεφωνίας και Κινητών και Προσωπικών Επικοινωνιών", 
ορίζονται ως εξής: 


Κατηγορίες σύντομων 

Εφάπαξ τέλη 

Ετήσια Τέλη 

κωδικών 

εκχώρησης ανά 

χρήσης ανά κωδικό 


κωδικό (σε Ευρώ) 

(σε Ευρώ) 

Σύντομοι κωδικοί 
έκτακτης ανάγκης 

Ατελώς 

Ατελώς 

3ψήφιοι 

3.000 

2.000 

4ψήφιοι 

1.500 

1.000 

δψήφιοι 

300 

250 


5. Η ΕΕΤΤ δύναται να αναπροσαρμόζει με Αποφάσεις 
της το ύψος των τελών εκχώρησης και χρήσης των αριθ¬ 
μών. Η αναπροσαρμογή τίθεται σε ισχύ την 1η Ιανουάρι¬ 
ου του επομένου έτους από την ημερομηνία λήψης της 
σχετικής Απόφασης. Εν πάση περιπτώσει, το χρονικό διά¬ 
στημα μεταξύ λήψεως της αποφάσεως και ενάρξεως της 
ισχύος της δεν μπορεί να είναι μικρότερο των τεσσάρων 
(4) μηνών. 

Άρθρο 10 
Άσκηση Εποπτείας 

1. Σκοπός της ασκήσεως εποπτείας από την ΕΕΤΤ είναι 
η διασφάλιση ότι η χρήση των σύντομων κωδικών γίνεται 
με τον ορθολογικότερο τρόπο και σύμφωνα με τις διατά¬ 
ξεις της παρούσας Απόφασης. 

2. Γιατην άσκηση εποπτείας ισχύουν τα οριζόμενα στο 
άρθρο 8 της Απόφασης της ΕΕΤΤ Α.Π. 207/6/2-2-2001 
«Κανονισμός Διαχείρισης και Εκχώρησης Αριθμών του 
Εθνικού Σχεδίου Αριθμοδότησης για τις Υπηρεσίες Τηλε¬ 
φωνίας και Κινητών και Προσωπικών Επικοινωνιών». 

3. Οι πάροχοι τηλεπικοινωνιακών δικτύων ή/και υπηρε¬ 
σιών στους οποίους εκχωρούνται σύντομοι κωδικοί πρέ¬ 
πει να παρέχουν κάθε σχετική πληροφορία που θεωρείται 
απαραίτητη από την ΕΕΤΤ για τη διαχείρισή τους ή για 
στατιστικούς λόγους. 

4. Στην ετήσια έκθεση που υποβάλλει στην ΕΕΤΤ, σύμ¬ 
φωνα με το άρθρο 8 της Απόφασης της ΕΕΤΤ Α.Π. 
207/6/2.2.2001 «Κανονισμός Διαχείρισης και Εκχώρησης 
Αριθμών του Εθνικού Σχεδίου Αριθμοδότησης για τις 
Υπηρεσίες Τηλεφωνίας και Κινητών και Προσωπικών Επι¬ 
κοινωνιών», ο πάροχος επιπλέον δίδει πληροφορίες σχε¬ 
τικές με την ετήσια κίνηση (αριθμός κλήσεων κατά τον 
προηγούμενο χρόνο) κάθε σύντομου κωδικού που του 
έχει εκχωρηθεί. 

5. Σε περίπτωση απενεργοποίησης σύντομου κωδικού, 
η ΕΕΤΤ ειδοποιείται δύο εβδομάδες πριν την απενεργο- 
ποίηση. Αμέσως μόλις ο κωδικός απενεργοποιηθεί, μπο¬ 
ρεί εκ νέου να εκχωρηθεί σύμφωνα με τις διατάξεις της 
παραγράφου 5 του άρθρου 7 της παρούσας Απόφασης. 

Άρθρο 11 

Υποχρεώσεις παροχών 

Εκτός των υποχρεώσεων που συνάγονται από τις δια¬ 
τάξεις της παρούσας Απόφασης, κάθε πάροχος τηλεπι¬ 
κοινωνιακού δικτύου ή/και υπηρεσιών στον οποίο εκχω¬ 
ρούνται σύντομοι κωδικοί έχει επιπλέον τις υποχρεώσεις 
που απορρέουν από το άρθρο 12 της Απόφασης της 
ΕΕΤΤ Α.Π. 207/6/2-2-2001 «Κανονισμός Διαχείρισης και 
Εκχώρησης Αριθμών του Εθνικού Σχεδίου Αριθμοδότη- 
σης για τις Υπηρεσίες Τηλεφωνίας και Κινητών και Προ¬ 
σωπικών Επικοινωνιών», εφόσον είναι απαραίτητες για τη 
διαχείριση των σύντομων κωδικών. 

Άρθρο 12 

Τροποποιήσεις/Συμπληρώσεις στη δομή των σύντομων 
κωδικών - Μεταβολή των κανόνων διαχείρισης και 
εκχώρησής τους 

Η ΕΕΤΤ δύναται να τροποποιεί ή/και να συμπληρώνει τη 
δομή και τους όρους και κανόνες διαχείρισης και εκχώ¬ 
ρησης των σύντομων κωδικών κατά τα οριζόμενα στο άρ¬ 
θρο 5 της Απόφασης της ΕΕΤΤ Α.Π. 206/2/29-1-2001 
«Εθνικό Σχέδιο Αριθμοδότησης για τις Υπηρεσίες Τηλε¬ 
φωνίας και Κινητών και Προσωπικών Επικοινωνιών» και 
στο άρθρο 14 της Απόφασης της ΕΕΤΤ Α.Π. 207/6/2-2- 
2001 «Κανονισμός Διαχείρισης και Εκχώρησης Αριθμών 
του Εθνικού Σχεδίου Αριθμοδότησης για τις Υπηρεσίες 
Τηλεφωνίας και Κινητών και Προσωπικών Επικοινωνιών». 

Άρθρο 13 

Μεταβατικές διατάξεις 

1. Γιατους μέχρι τη δημοσίευση της παρούσας Απόφα¬ 
σης χρησιμοποιούμενους σύντομους κωδικούς από τους 
υφιστάμενους παρόχους τηλεπικοινωνιακών δικτύων 
ή/και υπηρεσιών, εφαρμόζονται οι διατάξεις της παρού¬ 
σας Απόφασης. Ειδικότερα, ισχύουν τα ακόλουθα: 

α. Οι σύντομοι κωδικοί που χρησιμοποιούνται για υπη¬ 
ρεσίες που δεν εμπίπτουν στις διατάξεις των άρθρων 3 
και 4 της παρούσας Απόφασης καταργούνται και πρέπει 
να απενεργοποιηθούν το αργότερο μέχρι τις 30-6-2003. 
Στο διάστημα αυτό μέχρι την απενεργοποίηση, συμπερι- 
λαμβάνεται και η μεταβατική περίοδος αναγγελίας σχετι¬ 
κού ηχογραφημένου μηνύματος για εύλογο χρόνο που 
καθορίζεται ύστερα από συμφωνία του ενδιαφερομένου 
με τον πάροχο. Καθόλο το διάστημα αυτό και μέχρι να 
απενεργοποιηθεί ο σύντομος κωδικός, ο πάροχος κατα¬ 
βάλλει τα προβλεπόμενα τέλη χρήσης. Ένα (1) μήνα πριν 
απενεργοποιηθεί ο σύντομος κωδικός, ο πάροχος ενημε¬ 
ρώνει σχετικά την ΕΕΤΤ και μετά την πάροδο του μηνός ο 
σύντομος κωδικός καθίσταται ελεύθερος προς εκχώρη¬ 
ση απάτην ΕΕΤΤ, με την επιφύλαξη της παραγρ. 5 του άρ¬ 
θρου 7 της παρούσας Απόφασης. 

β. Οι σύντομοι κωδικοί που δε βρίσκονται στη σειρά 1 
και χρησιμοποιούνται κατά παράβαση των διατάξεων του 
ΕΣΑ πρέπει να απενεργοποιηθούν το αργότερο μέχρι τις 
30.6.2003, εφόσον δεν συντρέχει σπουδαίος λόγος σχε¬ 


τικός με την εφαρμογή του νέου ΕΣΑ, που επιτάσσει την 
ολοκλήρωση της απενεργοποίησης νωρίτερα. Στο διά¬ 
στημα αυτό συμπεριλαμβά-νεται και η μεταβατική περίο¬ 
δος αναγγελίας σχετικού ηχογραφημένου μηνύματος. 
Καθόλο το διάστημα αυτό και μέχρι να απενεργοποιηθεί 
ο σύντομος κωδικός, ο πάροχος καταβάλλει τα προβλε¬ 
πόμενα τέλη χρήσης. 

γ. Οι σύντομοι κωδικοί που χρησιμοποιούνται για υπη¬ 
ρεσίες που εμπίπτουν στις διατάξεις των άρθρων 3 και 4 
(εκτός των σύντομων κωδικών δικτύου) και οι οποίοι βρί¬ 
σκονται στις σειρές 118,145-149, 16 και 17 πρέπει να με¬ 
ταφερθούν στις αντίστοιχες σειρές που ορίζονται από την 
παρούσα Απόφαση. Στη μεταφορά συμπεριλαμβάνεται 
και η τυχόν απαιτούμενη αλλαγή μήκους του κωδικού. Η 
μεταφορά πρέπει να ολοκληρωθεί το αργότερο μέχρι την 
1-1-2004. Εντός του διαστήματος αυτού μέχρι την ολο¬ 
κλήρωση της μεταφοράς, μπορεί να υπάρχει παράλληλη 
λειτουργία ή/και μήνυμα ύστερα από συμφωνία των εν¬ 
διαφερομένων με τον πάροχο. Ένα (1) μήναπριντη μετα¬ 
φορά, ο πάροχος ενημερώνει σχετικά την ΕΕΤΤ και μετά 
την πάροδο του μηνός ο σύντομος κωδικός που απενερ- 
γοποιείται καθίσταται ελεύθερος προς εκχώρηση από 
την ΕΕΤΤ, με την επιφύλαξη της παραγρ. 5 του άρθρου 7 
της παρούσας Απόφασης. 

δ. Οι σύντομοι κωδικοί που χρησιμοποιούνται για υπη¬ 
ρεσίες που εμπίπτουν στις διατάξεις των άρθρων 3 και 4 
(εκτός των σύντομων κωδικών δικτύου) και οι οποίοι βρί¬ 
σκονται στις σειρές 10, 11 (με εξαίρεση τη σειρά 118), 12, 
13, 140-144, 15, 18 και 19 είναι δυνατόν είτε να παραμεί¬ 
νουν στη σειρά που είναι είτε να μεταφερθούν στις αντί¬ 
στοιχες σειρές που ορίζονται από την παρούσα Απόφα¬ 
ση. Η μεταφορά πρέπει να ολοκληρωθεί το αργότερο μέ¬ 
χρι την 1.1.2004. Στη μεταφορά συμπεριλαμβάνεται και η 
τυχόν απαιτούμενη αλλαγή μήκους του κωδικού. Εντός 
του διαστήματος μέχρι τη μεταφορά μπορεί να υπάρχει 
παράλληλη λειτουργία ή/και μήνυμα ύστερα από συμφω¬ 
νία των ενδιαφερομένων με τον πάροχο. Ένα (1) μήνα 
πριν τη μεταφορά ο πάροχος ενημερώνει σχετικά την 
ΕΕΤΤ και μετά την πάροδο του μηνός ο σύντομος κωδικός 
που απενεργοποιείται καθίσταται ελεύθερος προς εκχώ¬ 
ρηση από την ΕΕΤΤ, με την επιφύλαξη της παραγρ. 5 του 
άρθρου 7 της παρούσας Απόφασης. Σε περίπτωση που 
παραμείνουν στη σειρά που είναι, η ΕΕΤΤ δύναται σε μελ¬ 
λοντικό χρόνο να αποφασίσει τη μεταφορά τους για λό¬ 
γους εξασφάλισης χωρητικότητας ή/και ορθολογικότε¬ 
ρης χρήσης των σύντομων κωδικών. 

ε. Οι σύντομοι κωδικοί δικτύου μεταφέρονται στις σει¬ 
ρές που ορίζει η παρούσα Απόφαση το αργότερο μέχρι 
τις 30.6.2003. Ειδικότερα, οι σύντομοι κωδικοί δικτύου 
των σειρών 18 και 19 (εκτός της σειράς 188), οι οποίοι με 
βάση τις διατάξεις των άρθρων 3 και 4 πρέπει να μετα¬ 
φερθούν, είναι δυνατό είτε να παραμείνουν στη σειρά που 
είναι είτε να μεταφερθούν στις σειρές που προβλέπεται 
από το άρθρο 3, εφόσον δεν συμπίπτουν με παραμένοντα 
κωδικό σύμφωνα με το εδάφιο δ'. Εντός του διαστήματος 
μέχρι τη μεταφορά μπορεί να υπάρχει παράλληλη λει¬ 
τουργία ή/και μήνυμα ύστερα από συμφωνία των ενδια¬ 
φερομένων μετονπάροχο. Ένα (1) μήναπριντη μεταφο¬ 
ρά ο πάροχος ενημερώνει σχετικά την ΕΕΤΤ. Σε περίπτω¬ 
ση που παραμείνουν στη σειρά που είναι, η ΕΕΤΤ δύναται 
να αποφασίσει τη μεταφορά τους για λόγους εξασφάλι- 

σης χωρητικότητας ή/και ορθολογικότερης χρήσης των 
σύντομων κωδικών. 

στ. Για τους σύντομους κωδικούς δικτύου που πρέπει 
με βάση τις διατάξεις της παρούσας Απόφασης να μετα¬ 
τραπούν από 3ψήφιοι ή 4ψήφιοι σε 4ψήφιοι ή δψήφιοι ή 
εφόσον το ζητήσουν οι πάροχοι, η μετατροπή πρέπει να 
ολοκληρωθεί το αργότερο μέχρι τις 30.6.2003. 

ζ. Για τους σύντομους κωδικούς (εκτός των συντόμων 
κωδικών δικτύου) που με βάση τις διατάξεις της παρού¬ 
σας Απόφασης παραμένουν στην ίδια σειρά αλλά πρέπει 
να μετατραπούν από 3ψήφιοι ή 4ψήφιοι σε 4ψήφιοι ή 5ψή- 
φιοι, η ΕΕΤΤ δύναται να αποφασίσει τη διατήρηση του μή¬ 
κους τους προς αποφυγή περισσοτέρων επιφερόμενων 
αλλαγών. Στην περίπτωση αυτή η ΕΕΤΤ δύναται να απο¬ 
φασίσει την αλλαγή του μήκους για λόγους εξασφάλισης 
χωρητικότητας ή/και ορθολογικότερης χρήσης των σύ¬ 
ντομων κωδικών. 

η. Η ΕΕΤΤ διατηρεί το δικαίωμα να τροποποιήσει κατά 
περίπτωση τις ημερομηνίες απενεργοποίησης ή μεταφο¬ 
ράς των σύντομων κωδικών για λόγους που αφορούν, 
ιδίως, την καλύτερη διαχείρισή τους και την εξασφάλιση 
χωρητικότητας. 

θ. Ειδικά οι κωδικοί της σειράς 118 απενεργοποιούνται 
πριν την έναρξη παροχής υπηρεσιών πληροφοριών κατα¬ 
λόγου σε χρόνο νωρίτερα από το χρόνο που ορίζεται στο 
εδάφιο α'. Η ακριβής ημερομηνία θα ορισθεί σε μεταγε¬ 
νέστερη απόφαση της ΕΕΤΤ. 

ι. Ο σύντομος κωδικός 12004 απενεργοποιείται πριν τις 
31.12.2004. 

ια. Η ΕΕΤΤ δύναται να επιτρέψει για σοβαρό λόγο δη¬ 
μοσίου συμφέροντος τη μη μεταφορά σύντομου κωδικού 
σε άλλη σειρά με βάση τα οριζόμενα στο άρθρο 3 της πα¬ 
ρούσας Απόφασης και την εξακολούθηση της λειτουρ¬ 
γίας του. 

2. Οι υφιστάμενοι πάροχοι οφείλουν εντός δύο (2) μη¬ 
νών από τη δημοσίευση της παρούσας Απόφασης να υπο¬ 
βάλουν στην ΕΕΤΤ δήλωση με την οποία γνωστοποιούν 
τους σύντομους κωδικούς που χρησιμοποιούν. Η δήλωση 
υποβάλλεται σύμφωνα με τις διατάξεις της παρούσας 
Απόφασης και περιλαμβάνει επίσης το φορέα εκμετάλ¬ 
λευσης του κωδικού καθώς και την ημερομηνία που ενερ¬ 
γοποιήθηκε ο κάθε σύντομος κωδικός. 

Οι υφιστάμενοι πάροχοι οφείλουν εντός εξαμήνου από 
της δημοσιεύσεως της παρούσας να υποβάλλουν αίτηση 
στην ΕΤΤΤ για την ένταξη στο ΕΣΑ όσων από τους δηλω- 
θέντες σύντομους κωδικούς ικανοποιούν τις προϋποθέ¬ 
σεις της παρούσας Απόφασης για την ένταξή τους στο 
ΕΣΑ. Γ ια τις περιπτώσεις σύντομων κωδικών οι οποίοι με 
βάση τις διατάξεις της παρούσας Απόφασης έχουν δικαί¬ 
ωμα ένταξης στο νέο ΕΣΑ και οι οποίοι χρησιμοποιούνται 


από δικαιούχους φορείς που δεν είναι τηλεπικοινωνιακοί 
πάροχοι, η αίτηση ένταξης των παροχών πρέπει να συνο¬ 
δεύεται από έγγραφη δήλωση του δικαιούχου φορέα, 
σύμφωνα με το άρθρο 5, παράγρ. 2 της παρούσας Από¬ 
φασης. Επιπλέον οι υφιστάμενοι πάροχοι πρέπει να συ¬ 
νυποβάλλουν χρονοδιάγραμμα μεταφοράς σε διαφορε¬ 
τική σειρά ή/και απενεργοποίησης όσων κωδικών πρέπει 
σύμφωνα με τις διατάξεις της παρούσας Απόφασης να 
μεταφερθούν και να απενεργοποιηθούν αντίστοιχα. Αν 
για κάποιον σύντομο κωδικό δεν υποβληθεί εντός της 
εξάμηνης προθεσμίας αίτηση ένταξης ή χρονοδιάγραμ¬ 
μα μεταφοράς ή/και απενεργοποίησης, τότε ο κωδικός 
αυτός απενεργοποιείται το αργότερο μέχρι την 30-6- 
2003. 

Η ΕΕΤΤ ερευνά τους υποβαλλόμενους φακέλους και 
λαμβάνει Αποφάσεις εντός δύο (2) μηνών για την ένταξη 
στο ΕΣΑ των σύντομων κωδικών σύμφωνα με τις διατά¬ 
ξεις της παρούσας Απόφασης και με κριτήριο την καλύ¬ 
τερη διαχείρισή τους. Λαμβάνει επίσης Αποφάσεις για 
την ενδεχόμενη απενεργοποίηση ή/και μεταφορά των σύ¬ 
ντομων κωδικών οι οποίοι με βάση τις διατάξεις της πα¬ 
ρούσας Απόφασης πρέπει να απενεργοποιηθούν ή/και να 
μεταφερθούν. Η απενεργοποίηση και η διαδικασία μετα¬ 
φοράς κωδικών σε άλλη σειρά επιβλέπεται από την ΕΕΤΤ. 

Η ΕΕΤΤ δύναται να αποφασίσει τη μεταφορά υπηρε¬ 
σιών σε άλλο σύντομο κωδικό σύμφωνα με τις διατάξεις 
της παρούσας Απόφασης για λόγους καλύτερης διαχεί¬ 
ρισής τους. 

3. Οι υφιστάμενοι πάροχοι που υποβάλλουν αιτήσεις 
ένταξης στο ΕΣΑ σύμφωνα με τις διατάξεις της προηγού¬ 
μενης παραγράφου είναι υποχρεωμένοι να καταβάλλουν 
στην ΕΕΤΤ τα αντίστοιχα τέλη χρήσης των σύντομων κω¬ 
δικών που εντάσσονται στο ΕΣΑ συμπεριλαμβανομένων 
και των τελών χρήσης που αντιστοιχούν σε χρονικές πε¬ 
ριόδους που πιθανόν απαιτούνται για τη μεταφορά τους 
σε άλλη σειρά. Οι υφιστάμενοι πάροχοι είναι υποχρεωμέ¬ 
νοι να καταβάλλουν στην ΕΕΤΤ τα αντίστοιχα τέλη χρήσης 
των σύντομων κωδικών που θα απενεργοποιηθούν, μέχρι 
την ημερομηνία απενεργοποιήσεως. 

Άρθρο 14 
Έναρξη ισχύος 

Η παρούσα Απόφαση τίθεται σε ισχύ από την ημερομη¬ 
νία δημοσίευσής της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μαρούσι, 2 Μάίου 2001 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 βυΐΌ) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘίτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























